Da duminsa: Shugaban kasa Buhari ya gana da Sanwo Olu, zababben gwamnan Legas ▷ Legit.ng
Da duminsa: Shugaban kasa Buhari ya gana da Sanwo Olu, zababben gwamnan Legas
4 months ago 1190 views by Sani Hamza Funtua
Bisa rahotannin da muka samu, shugaban kasa Muhammadu Buhari ya gana da zababben gwamnan jihar Legas, Jide Sanwo Olu tare da zababben mataimakin gwamnan jihar, Femi Hamzat, a fadar shugaban kasa da ke Abuja.
Legit.ng Hausa ta tattara rahoto kan cewa shugaban kasar ya gana da zababben gwamnan da mataimakinsa a cikin ofishinsa a ranar Litinin, 18 ga watan Maris, kusan makwanni ukku da zaben gwamnoni da na 'yan majalisun dokoki, wanda ya baiwa Mr Olu nasarar lashe zaben jihar Legas karkashin jam'iyyar APC.
KARANTA WANNAN: Kaduna: Yadda jarirai 6,000 za su kamu da cutar kanjamau a 2019 - UNICEF
Babajide Sanwo Olu ya samu kuri'u 739,445, wanda ya bashi damar lallasa abokin takararsa na jam'iyyar PDP, Jimi Agbaje, wanda ya samu kuri'u 206,141, kamar yadda hukumar zabe mai zaman kanta ta kasa INEC ta bayyana.
Duba hotunan ziyarar da zababben gwamnan jihar Legas da shugaban kasa:
Jihar Buhari: Jerin sunayen sabbin 'yan majalisar jihar Katsina 34